జయమ్మ పంచాయితీ

జయమ్మ పంచాయితీ 2022లో వచ్చిన తెలుగు సినిమా. విజయలక్ష్మి సమర్పణలో వెన్నెల క్రియేషన్స్ బ్యానర్‌పై బలగా ప్రకాశ్ నిర్మించిన ఈ సినిమాకు విజయ్ కుమార్ కలివరపు దర్శకత్వం వహించాడు. సుమ కనకాల, దేవీ ప్రసాద్, దినేష్‌, శాలినీ ప్రధాన పాత్రల్లో నటించిన ఈ సినిమా 2022 మే 6న థియేటర్లలో విడుదలై  జూన్‌ 14 నుంచి అమెజాన్‌ ప్రైమ్‌ వీడియోలో స్ట్రీమింగ్‌ ప్రారంభమైంది.

క‌థ‌
జయమ్మ (సుమ) తన భర్త  గౌరీ నాయుడు (దేవి ప్రసాద్)  పిల్లలతో కలిసి పిల్లలతో సంతోషంగా జీవితాన్ని గడుపుతుంది. జయమ్మ భర్త (దేవి ప్రసాద్)కు అకస్మాత్తుగా గుండె ఆపరేషన్ చేయాల్సి వస్తోంది. జయమ్మకు తన భర్త చికిత్స కోసం డబ్బు అవసరం కాగా తన సమస్యను పరిష్కరించాలని గ్రామ పంచాయతీకి వెళుతుంది. తన సమస్యను పరిష్కరించాలని గ్రామ పంచాయతీకి వచ్చిన జయమ్మ సమస్యకు పరిష్కారం దొరికిందా? లేదా ? అనేది మిగిలిన సినిమా కథ.

నటీనటులు

 సుమ కనకాల  
దేవీ ప్రసాద్  
దినేష్‌  
శాలినీ
కొండెపూడి జాయ్
నికిత
గణేష్ యాదవ్
భువన్ సాలూరు 
గేదెల త్రినాధ్ 
అమ్మ రామకృష్ణ
మాయానంద్ ఠాకూర్ రెడ్డి 
మహేశ్వర రావు
డి హేమ

సాంకేతిక నిపుణులు
బ్యానర్:  వెన్నెల క్రియేషన్స్ 
నిర్మాత:  బలగా ప్రకాశ్
కథ, స్క్రీన్‌ప్లే, దర్శకత్వం:  విజయ్ కుమార్ కలివరపు
సంగీతం: ఎం. ఎం. కీరవాణి
సినిమాటోగ్రఫీ: అనుష్ కుమార్   
ఎడిటర్: రవితేజ  గిరజాల 
ఆర్ట్ డైరెక్టర్: ధను అన్ధలూరి
 సహా నిర్మాత: అమర్ - ఆఖిల
పాటలు: రామాంజనేయులు, రామజోగయ్య శాస్త్రి

ప్రచారం 
ఈ సినిమా టైటిల్‌, ఫస్ట్‌లుక్‌ పోస్టర్‌ని 2021 నవంబరు 6న నటుడు రామ్‌ చరణ్‌ విడుదల చేశాడు. 2021 నవంబరు 23న ‘తిప్పగలనా.. చూపులు నీ నుంచే’ పాటను నటుడు నాని విడుదల చేశాడు. 2021 డిసెంబరు 12న నటుడు రానా దగ్గుబాటి టీజర్‌ను విడుదల చేశాడు. 2022 జనవరి 16న ఈ సినిమాలోని రెండో పాట 'కాసింత భోళాతనం.. కూసింత జాలిగుణం' ను దర్శకుడు రాజమౌళి సోషల్‌ మీడియా వేదికగా విడుదల చేశాడు.

మూలాలు

2022 తెలుగు సినిమాలు